Διάπλους Μεσσηνιακού Κόλπου

Ο Διάπλους του Μεσσηνιακού Κόλπου είναι ένας ετήσιος διεθνής κολυμβητικός μαραθώνιος απόστασης 30 χλμ, που διεξάγεται ανελλιπώς από το 1988 με συμμετοχή ανδρών και γυναικών. Ως το 2011 γινόταν μεταξύ Καλαμάτας – Κορώνης. Το 2012 έγινε μεταξύ Καλαμάτας - Στούπας Δυτικής Μάνης. Από το 2015 διεξάγεται στη διαδρομή Καλαμάτα-Βελίκα-Καλαμάτα, σε απόσταση 30 χλμ. Θεωρείται από τους δυσκολότερους κολυμβητικούς μαραθώνιους της Ευρώπης λόγω των θαλάσσιων ρευμάτων. 

 Διοργάνωση - Διαδρομή

Ο Διάπλους του Μεσσηνιακού είναι αγώνισμα μιας ημέρας και διεξάγεται συνήθως στα τέλη Αυγούστου ή αρχές Σεπτεμβρίου (το 2014 διεξήχθη το μάρτιο). Διοργανώνεται από το Ναυτικό Όμιλο Καλαμάτας και τελεί υπό την αιγίδα των Δήμων Καλαμάτας, Κορώνης (εκτός από το 2012), Δυτικής Μάνης (μόνο το 2012) και της Νομαρχίας Μεσσηνίας.

Από το 1988 ως το 2003 διεξαγόταν με αφετηρία το λιμάνι της Κορώνης και τερματισμό στην Καλαμάτα. Από τη 16η διοργάνωση (2004) καθιερώθηκε η αντίστροφη διαδρομή. Το 2012 η διοργάνωση έγινε για μοναδική φορά στη διαδρομή Καλαμάτα - Στούπα Δυτικής Μάνης. Η εκκίνηση δίδεται στις 07:00 το πρωί στις εγκαταστάσεις του ΝΟΚ στην παραλία Καλαμάτας και ο τερματισμός γίνεται στο λιμάνι της Κορώνης έπειτα από επτά ως δώδεκα ώρες. Ανώτατο χρονικό όριο για τον τερματισμό είναι η δύση του ηλίου. Με τη δύση του ήλιου μόνον όσοι βρίσκονται σε απόσταση μικρότερη του ενός μιλίου από την Κορώνη επιτρέπεται να συνεχίσουν. Αλλιώς θεωρείται ότι εγκατέλειψαν. Από το 2015 διεξάγεται στη διαδρομή Καλαμάτα-Βελίκα-Καλαμάτα, σε απόσταση 30 χλμ.

Το ίδιο βράδυ απονέμονται τα έπαθλα στους νικητές και διπλώματα σε όλους τους τερματίσαντες. Η τελετή γίνεται στον εκάστοτε τόπο τερματισμού, στην Καλαμάτα (ως το 2003), στην Κορώνη (από το 2004) και στη Στούπα (μόνο το 2012). Επίσης, για τους έξι πρώτους προβλέπονται χρηματικά έπαθλα, τα οποία το 2009 κυμαίνονταν από 600 € για τον πρώτο ως 120 € για τον έκτο και το 2012 από 350 ως 80 €. Μπορούν να λάβουν μέρος άνδρες και γυναίκες ηλικίας άνω των 17 ετών, ανεξαρτήτως χώρας προέλευσης και σε απεριόριστο αριθμό, αφού περάσουν από ιατρική εξέταση.

Τους αθλητές συνοδεύουν σκάφη με τους προπονητές τους, για παροχή τροφής και υγρών, για πρώτες βοήθειες και για περισυλλογή όσων δηλώσουν αδυναμία να τερματίσουν. Δεν επιτρέπεται οι κολυμβητές να αγγίξουν τη βάρκα ή οτιδήποτε άλλο βοήθημα που επιπλέει στο νερό. Λόγω της δυσκολίας του αγώνα δεν υπάρχει μεγάλος αριθμός συμμετοχών. Συνήθως μετέχουν δέκα ως δώδεκα αθλητές και μία ή δύο αθλήτριες. Σχεδόν πάντα υπάρχει διεθνής συμμετοχή.

Διπλός Διάπλους

Ο Διπλός Διάπλους του Μεσσηνιακού κόλπου, μήκους 60 χλμ, στη διαδρομή: «Κορώνη-Καλαμάτα-Κορώνη», έχει πραγματοποιηθεί από τρεις αθλητές και μια αθλήτρια. Πρώτος κολύμπησε τη διπλή διαδρομή το 2000 ο Αμερικανός κολυμβητής Τζέι Μπένερ και μοναδική κολυμβήτρια το 2004 η Σοφία Ψιλόλιγνου, που είναι η μοναδική Ελληνίδα που έχει διασχίσει τη Μάγχη και η πρώτη γυναίκα που διέσχισε τον πορθμό του Γιβραλτάρ.

Το 2011 το Διπλό Διάπλου πέτυχαν δύο ακόμα αθλητές, χωρίς να σπάσουν το ρεκόρ του Μπένερ. Ήταν ο Γερμανός Armin Johannes Wunder στην κανονική διαδρομή με εκκίνηση και τερματισμό την Κορώνη και ο Ούγγρος Μανιόκι, στην αποτυχημένη προσπάθειά του για τον τριπλό διάπλου: "Καλαμάτα-Κορώνη-Καλαμάτα-Κορώνη" (εγκατέλειψε στο 68ο χλμ). Οι χρόνοι τους ήταν:

 Έτος Αθλητής/αθλήτρια Χρόνος 2000  Jay Benner14:26:002011  Armin Johannes Wunder 18:32:002012**  Attila Manyoki*21:00:002011*  Attila Manyoki**22:36:002004  Σοφία Ψιλόλιγνου23:03:00
* Το 2012 ο Μανιόκι πραγματοποίησε το διπλό διάπλου στη διαδρομή: "Καλαμάτα-Στούπα-Καλαμάτα", κατά τη διάρκεια της αποτυχημένης προσπάθειάς του να κολυμπήσει τον Τριπλό Διάπλου.
** Το 2011 ο Μανιόκι πραγματοποίησε το διπλό διάπλου ξεκινώντας από Καλαμάτα, δηλαδή στη διαδρομή: "Καλαμάτα-Κορώνη-Καλαμάτα", κατά τη διάρκεια της αποτυχημένης προσπάθειάς του να κολυμπήσει τον Τριπλό Διάπλου.

Πολλαπλός Διάπλους

Πολλαπλός διάπλους της διαδρομής επιχειρήθηκε για πρώτη φορά από τον Αμερικανό κολυμβητή Τζέι Μπένερ, ο οποίος προσπάθησε να διασχίσει τη διαδρομή "Καλαμάτα-Κορώνη" τέσσερις φορές (τετραπλός διάπλους), μήκους 120 χλμ. Όμως, λίγο πριν το τέλος της τρίτης διάσχισης εγκατέλειψε έπειτα από τραυματισμό.

Ο δεύτερος αθλητής που προσπάθησε κάτι ανάλογο είναι ο Ούγγρος κολυμβητής Άτιλα Μανιόκι (ATTILA MANYOKI), ο οποίος έχει επιχειρήσει τρεις συνεχόμενες χρονιές τον τριπλό διάπλου, μήκους 90 χλμ, χωρίς επιτυχία: το 2010, 2011, 2012. Ο Μανιόκι είχε συμμετάσχει επί 18 συνεχή χρόνια στον αγώνα χωρίς ούτε μία εγκατάλειψη.Μεγάλο ρεκόρ θέλει να κάνει στην Καλαμάτα ο Μανουόκι Ατίλα . 
Στις 3 Σεπτεμβρίου 2010 επιχείρησε για πρώτη φορά την τριπλή διάσχιση στη διαδρομή "Καλαμάτα-Κορώνη-Καλαμάτα-Κορώνη" αλλά λόγοι υγείας τον ανάγκασαν να εγκαταλείψει πριν ολοκληρώσει την προσπάθειά του, αφού είχε κολυμπήσει επί 19 ώρες και είχε διασχίσει 58 χλμ.
Στις 2 Σεπτεμβρίου 2011 προσπάθησε ξανά. Αυτή τη φορά κολύμπησε 68 χλμ σε 25 ώρες, πριν εγκαταλείψει λόγω γαστρεντερικών διαταραχών.23ος ΚΟΛΥΜΒΗΤΙΚΟΣ ΜΑΡΑΘΩΝΙΟΣ ΚΑΛΑΜΑΤΑ-ΚΟΡΩΝΗ…. Πέτυχε, όμως, το διπλό διάπλου, κάτι που ελάχιστοι έχουν καταφέρει.
Στις 31 Αυγούστου 2012 έκανε την τρίτη απόπειρά του για τον τριπλό διάπλου, αυτή τη φορά στη διαδρομή "Καλαμάτα-Στούπα-Καλαμάτα-Στούπα". Εγκατέλειψε έπειτα από 21 ώρες στο 60ο χλμ, μετά την ολοκλήρωση του διπλού διάπλου.

Ρεκόρ διαδρομής

Άνδρες:

Αναφέρονται οι πέντε καλύτερες επιδόσεις όλων των διοργανώσεων στο μεσσηνιακό διάπλου στην απλή διαδρομή Καλαμάτα-Κορώνη, απόστασης 30 χλμ. Στην τέταρτη θέση βρίσκεται η καλύτερη επίδοση από Έλληνα. Την πέτυχε ο Γιώργος Χαρχαρής από το Βόλο το 2004.

 α/α Αθλητής Χρόνος  Έτος1 IAN VAN DER HULST06:32:0020102 MOHAMEND MAARUF06:33:0019933  JAY BENNER06:44:0019984  TONI STEFANOFSKI06:47:002001(4) ΓΙΩΡΓΟΣ ΧΑΡΧΑΡΗΣ 06:47:002004

Γυναίκες:

Οι πέντε καλύτερες γυναικείες επιδόσεις καθώς και καλύτερος χρόνος που έχει πετύχει Ελληνίδα κολυμβήτρια στον απλό διάπλου είναι:

 α/α Αθλήτρια Χρόνος  Έτος1  SHELLEY CLARK06:47:0020102  LAURA VOLPI06:56:0020103  HOMAN MOUALA 07:00:0019984  IRENE VAN DER LAAN07:40:0020105  EDIT KASPARIK07:47:001998(9)  ΑΙΚΑΤΕΡΙΝΗ ΣΙΔΗΡΟΠΟΥΛΟΥ 08:43:002013

Οι νικητές

Είναι γνωστοί οι ακόλουθοι νικητές και νικήτριες του μεσσηνιακού διάπλου:

 Έτος Συμ. (τ)1   Νικητής ανδρών (Χρόνος) Νικήτρια γυναικών (Χρόνος) Πρώτος Έλληνας (Χρόνος) Πρώτη Ελληνίδα (Χρόνος)1988 1989   Ηλίας Μάλαμας: 09:00.0  Μαρία Ντελίμπαση: 11:30:00 Ηλίας Μάλαμας: 09:00.0  Μαρία Ντελίμπαση: 11:30:00 1990 1991  Gyorgy Pal: 07:48:00 Zaharika Dineva: 10:04:001992  Pietro Imhof: 09:35:001993   Mohamend Μaaruf: 06:33:00 Παναγιώτης Ποντίδας: 09:17:00 1994  Khalid Moh. El Seaidy: 07:21:00 Παναγιώτης Κουλουβάρης: 09:29:00 1995  Ιωάννης Κωτσιόπουλος: 12:22:00 Κατερίνα Κωτσιοπούλου: 11:49:211996 Δημήτρης Κατσούλης: 13:01:001997  Tracey Knowles: 07:57:001998  Jay Benner: 06:44:00 Mouala Homan: 07:00:00Κώστας Καθάριος: 09:53:00 Μαρία Κουκούτση: 12:45:001999 Σωτήρης Περδικέας: 09:56:00Ελίνα Κουτσογιαννοπούλου: 10:22:002000  Jay Benner: 2001  Toni Stefanofski: 06:47:00Γεώργιος Καίσαρης: 09:53:002002  David Biolodeau: 07:20:002003 10 (9) Damian Blaum: 07:05:00  Matsuzaki Yuko: 08:47:00Γεώργιος Λεκάκης: 08:20:00  200412 (11) Γιώργος Χαρχαρής: 06:47:00 Sophie Charbonneau: 08:00:00 Γιώργος Χαρχαρής: 06:47:00 200514 (7) Ilija Stojanovski: 08:27:00 Σοφία Ψιλολίγνου: 12:15:00 Άρης Ιωαννίδης: 09:43:00  Σοφία Ψιλολίγνου: 12:15:00 2006 9 (7)  Ilija Stojanovski: 09:06:00 Noelia Petti: 09:07:00Γεράσιμος Πεφάνης: 11:31:00 Σοφία Ψιλολίγνου: 11:26:002007 14 (14) Γιώργος Χαρχαρής: 07:25:00  Matsuzaki Yuko: 09:14:00 Γιώργος Χαρχαρής: 07:25:00  Σοφία Ψιλολίγνου: 11:00:00 2008 11 (10) Ilija Stojanovski: 07:06:00 Σοφία Ψιλολίγνου: 12:58:00Χαράλαμπος Θεοδόσης: 09:39:00  Σοφία Ψιλολίγνου: 12:58:00 2009 11 (11) Ilija Stojanovski: 06:54:00 Σοφία Ψιλολίγνου: 11:22:00Αλέξανδρος Στρατάκης: 08:40:00Σοφία Ψιλολίγνου: 11:22:002010 16 (16) Ian Van der Hulst: 06:32:00 Shelley Clark: 06:47:00Δημήτρης Αρχάκης: 7:46:00 201112 (11) Sebastiano Mauro Nappa: 07:42:00 Στέλλα Αυγέρη: 09:32:00 Δημήτρης Αρχάκης: 7:58:00 Στέλλα Αυγέρη: 09:32:0020122   16 (16) J.L. Larossa Chorro: 07:40:00 Serrano Sanchez: 08:40:00 Πάνος Μπαντουβάνης: 7:55:00Σοφία Ψιλολίγνου: 09:50:002013 16 (15) Attila Manyoki: 08:00:00 Κατερίνα Σιδηροπούλου: 08:43:00 Ιωάννης Πατσαρίνος: 9:43:00 Κατερίνα Σιδηροπούλου: 08:43:002014 12 (9) Μιλτιάδης Καραγεωργιάδης: 09:57:00 Margarita Llorens Bagur: 11:13:00 Μιλτιάδης Καραγεωργιάδης: 09:57:00 Σοφία Ψιλολίγνου: 13:20:0020153  15 (13) Αναστάσιος Σαχπαζίδης: 07:34:00 Κλεοπάτρα Στογιαννίδου: 09:47:00 Αναστάσιος Σαχπαζίδης: 07:34:00 Κλεοπάτρα Στογιαννίδου: 09:47:0020163  16 (16) Ντίμιταρ Βιντένοφ: 07:52:00 Αναστασία Μαυρίδου: 11:12:00 Τρύφων Κούστας: 09:35:00 Αναστασία Μαυρίδου: 11:12:00
Σημειώσεις:
1Συμ. (τ): αριθμός συμμετεχόντων αθλητών (τερματίσαντες αθλητές).     
2 Το 2012 ο αγώνας διεξήχθη στη διαδρομή Καλαμάτα-Στούπα.    
3 Το 2015 και 2016 ο αγώνας διεξήχθη στη διαδρομή Καλαμάτα-Βελίκα-Καλαμάτα, αλλά στην ίδια απόσταση 30χλμ.

 Εξωτερικοί σύνδεσμοι 
 Ιστοσελίδα ΝΟ Καλαμάτας.

 Παραπομπές 

Κατηγορία:Κολύμβηση στην Ελλάδα